## dachser_inteligent_logistics

Tlačová správa V Bratislave, 15. 10. 2019

**Edoardo Podestá sa ujíma vedenia DACHSER Air & Sea Logistics**

**Dlhoročný výkonný riaditeľ ázijsko-pacifického regiónu odteraz povedie celosvetovú divíziu leteckej a námornej nákladnej prepravy v spoločnosti DACHSER. DACHSER menoval Edoarda Podestu za hlavného prevádzkového riaditeľa (COO) v oblasti Air & Sea Logistics. Podestá v tejto pozícii nahrádza Jochena Müllera.**

DACHSER a súčasný COO Air & Sea Logistics, Jochen Müller, sa na základe vzájomnej dohody rozhodli nepredĺžiť svoju zmluvu, ktorej platnosť vyprší v roku 2020. Jochen Müller ukončí prácu pre spoločnosť DACHSER s okamžitou účinnosťou.

V uplynulých rokoch bol Jochen Müller zodpovedný za rozvoj medzikontinentálnej leteckej a námornej dopravnej siete a vytvoril základy pre globálne integrované riešenia dodávateľského reťazca pre zákazníkov. Práve vďaka jeho odhodlaniu môžu byť štruktúry, ktoré vznikli na podporu budúceho rozširovania leteckej a námornej nákladnej dopravy, aj naďalej upevňované. DACHSER je Jochenovi Müllerovi vďačný za všetku usilovnú prácu, ktorú odviedol v priebehu rokov a za vzájomnú dôveru, ktorá bola základom ich spolupráce a praje mu veľa úspechov v jeho osobnom a pracovnom živote.

Vedenie globálnej leteckej a námornej prepravy teraz preberá Edoardo Podestá, skúsený manažér spoločnosti DACHSER. Tento 57-ročný Talian sa pripojil k spoločnosti DACHSER v roku 2003 ako súčasť manažérskeho tímu pre Züst Ambrosetti Far East Ltd. po tom, ako DACHSER prevzal túto spoločnosť. Po úspešnom rozšírení leteckej a námornej prepravy v ázijskom regióne bol v roku 2014 vymenovaný za výkonného riaditeľa celej obchodnej jednotky v Ázii a Tichomorí.

*„Edoardo Podestá v sebe spája skúsenosti úspešného podnikateľa a silné vodcovské schopnosti s hlbokými znalosťami ázijských a globálnych trhov leteckej a námornej prepravy,“* hovorí Bernhard Simon, generálny riaditeľ DACHSER. *„Ako COO Air & Sea Logistics bude naďalej rozširovať našu medzikontinentálnu sieť pre leteckú a námornú prepravu a ešte viac ju prepájať s našou európskou sieťou pozemných prepráv.“*

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk